fi en fi fi fi fi fi pl fi fi fi fi fi fi fi fi fi fi fi fi fi fi fi nl de fi fi fi fi fi fi fi fi fi fi fi fi fi fi fi fi fi fi fi fi fi it en en fi nl fi fi en fi fi da fi fi fi en en fi
Valtuustoaloite pikkulasten lääkäriajanvarauksen kehittämiseksi Keravan terveyskeskuksessa – KERAVAN VASEMMISTO
Hyvinvointi kuuluu kaikille! – Vasemmistoliiton Vantaan ja Keravan hyvinvointialueen vaaliohjelma
Elina Backmanin kolmas on lumoava Lappi-dekkari, kunnes se loppuu töksähtäen
”Meistä tuntuu, että epäonnistuimme” – Hongkongin kiristynyt poliittinen tilanne ajaa nuoria muuttamaan pois
Voiko Venäjän sodanvastaiselta liikkeeltä odottaa enää mitään?
Perun transnaiset taistelevat oikeuksistaan
Venäjä syvensi sotaa ja kriisiä entisestään – 3 nostoa viikosta, joka kiristi Euroopan turvallisuustilannetta lisää
Kansanedustaja hakee rahaa lukutaidon tukemiseen: Tekstin talo tukisi kirjallisuuden kenttää
“Meillä päin ei tehdä töitä kusipäiden kaa” – Cepan Maailman possebiisi on poliittista bileräppiä
Onko hallinnollinen työ turhaa?
Miksi lastensuojelu on kriisissä?
Kirjallinen kysymys sote-kulujen alibudjetoinnista
Toimivat sote-palvelut, henkilöstökoulutuksella vai ilman?
Valtuustoaloite pikkulasten lääkäriajanvarauksen kehittämiseksi Keravan terveyskeskuksessa
Me Keravan Vasemmistoliiton valtuustoryhmän jäsenet ja muut allekirjoittaneet esitämme, että kaupunginhallitus selvittää, millä keinoin voitaisiin kehittää Keravan terveyskeskuksen lääkäripalveluiden ajanvarausta ja lääkärin vastaanotolle pääsyä alle 10-vuotiaiden lasten, etenkin alle kouluikäisten osalta.
Äkillisesti sairastunut pikkulapsi voi mennä nopeasti heikkoon kuntoon, jolloin ei auta, että omalääkärille tarjotaan aikaa parin kolmen päivän päähän. Pienten lasten tulisi voida päästä äkillisesti sairastuttuaan päivystävälle terveyskeskuslääkärille, mutta kuitenkin siten, että vältytään tuntien odotteluilta terveyskeskuksen päivystyksessä.
Kunnallisesti tuotettujen lääkäripalveluiden tulisi olla kaikkien lasten ulottuvilla, riippumatta heidän vanhempiensa työpäivän pituudesta tai taloudellisesta tilanteesta. Verovaroilla ylläpidetyn Keravan terveyskeskuksen tulee palvella muitakin kuin vain keskellä päivää paikalle pääseviä kuntalaisia.
1) Akuutisti sairastuneiden pikkulasten lääkäriajanvarauksen kehittäminen Keravan terveyskeskuksessa
Tällä hetkellä, mikäli hoidon tarpeen arviointi edellyttää käyntiä lääkärin vastaanotolla, pyritään potilaalle varaamaan aika siten, että hän pääsee omalääkärin vastaanotolle kolmessa arkipäivässä yhteydenotosta. Päivystykseen tullaan hätä- ja äkillisissä sairaustapauksissa suoraan ilman ajanvarausta. Päivystyksen potilaat hoidetaan sairauden mukaisessa kiireellisyysjärjestyksessä.
Harva vanhempi haluaa jonottaa esim. puolivuotiaan kuumeisen korvatulehduspotilaan kanssa tuntikausia päivystyksessä ilman tietoa, pääseekö lääkäriin kohta vai vieläkö odotellaan tunteja. Jos vain suinkin on maksukykyä, useimmat suuntaavat tällaisessa tilanteessa yksityiselle lääkäriasemalle. Kaikilla ei kuitenkaan ole varaa tähän ja kysymys on tällöin keravalaisten lasten tasaveroisista mahdollisuuksista saada tarvitsemaansa hoitoa siedettävän odotusajan puitteissa.
Terveydenhuollon resursseja tulisi järjestellä uudelleen esimerkiksi siten, että alle 10-vuotiaiden osalta, mikäli ei omalääkärille ole saatavissa akuutissa sairaustapauksessa aikaa samalle tai viimeistään seuraavalle päivälle, voitaisiin pikkulapsen ollessa kyseessä varata täsmällinen puhelimitse saatava aika päivystyslääkärille.
2) Ei-akuuttien lääkärinaikojen saatavuus työssäkäyvien perheiden lapsille: kerran viikossa aikoja kello 18 asti
Työssäkäyvien pikkulasten vanhempien tulisi voida varata lapsilleen sellaisia aikoja terveyskeskuksesta, että on mahdollista ei-akuuttien (esim. jälkitarkastukset) asioiden kanssa päästä lääkärille muutoinkin kuin keskelle työpäivää annettaviin aikoihin. Keravan terveyskeskus on avoinna ma – to klo 8 – 16 ja pe klo 8 – 14. Päivystys on auki päivittäin klo 8 – 22, mutta päivystys on tarkoitettu äkillisesti sairastuneille potilaille.
On vältettävä tilannetta, jossa entistä useampi työssäkäyvä keravalainen joutuu ostamaan lapsilleen vakuutusyhtiön kautta ylimääräiset terveydenhuollon vakuutukset ja viemään yksityiselle lääkäriasemalle, josta on saatavilla ajanvarauksen kautta täsmällinen lääkärinaika ja on tarjolla myöhempiäkin aikoja kuin klo:15.30 asti.
Terveyskeskuksen resursseja tulisi järjestellä uudelleen siten, että pikkulasten ei-akuutteja lääkärintarkastusaikoja jatkossa annettaisiin esim. kerran viikossa omina erillisinä lasten ilta-aikoina kello 18:aan asti.”
Sähköpostiosoitettasi ei julkaista. Pakolliset kentät on merkitty *
* Copy This Password *
* Type Or Paste Password Here *
© 2022 - Keravan Vasemmisto